Jan Kaus

Jan Kaus (sündinud 22. jaanuaril 1971) on eesti kirjanik.

Ta on õppinud pedagoogikat ja EHI-s filosoofiat.

Tegevus
1998–2001 oli Kaus kultuurilehe Sirp esseistika- ja 2007-2010 kirjandustoimetaja.
2004–2007 oli Kaus Eesti Kirjanike Liidu juhatuse esimees.
Kaus on töötanud lektorina Eesti Kunstiakadeemias, Tallinna Ülikoolis ning Eesti Teatri- ja Muusikaakadeemias, kõige pikemalt EMTA lavakunstikoolis, kus Kaus on olnud kirjanduse õppejõud alates 2005. aastast.
Ta on Tallinna rahvusvahelise kirjandusfestivali HeadRead üks algatajaid ning intervjueerinud mitmeid festivali väliskülalisi (nende hulgas Sofi Oksaneni, Julian Barnesi ja Tan Twan Engi). 1990. aastatel kuulus Kaus Põhjamaade Luulefestivali korraldajate hulka. Kausi ja Triinu Tamme ühisest ideest sai alguse tõlkekirjanduse almanahh Tõlkija hääl, mille esimese numbri koostaja Kaus oli. 
Kausi loomingut on tõlgitud inglise, saksa, vene, soome, rootsi, ungari, läti, prantsuse, hollandi, rumeenia ja korea keelde. 
Kaus on Eesti Filmiajakirjanike Ühingu liige. Ta on kuulunud teatri NO99 ja Tallinna Linnateatri loomenõukokku.
Kaus on osalenud mitmetes rokkansamblites: Dreamphish (1995-2005), Jan Helsing (alates 2012)  , samuti on Kaus esinenud alates 2019. aastast eksperimentaalse jazz-grupi The Free Musketeers solistina. Kaus on kirjutanud mitu libretot, neist kaks helilooja Märt-Matis Lille ooperitele "Indiate uurimine" (Von Krahli Teater, 2009) ja "Tulleminek" (Sadamateater, 2017).
Kausi eestvõttel tuli kokku kahest kirjanikust (Kaus ja Indrek Koff) ning kahest teatritegijast (Eva Koldits ja Toomas Täht) koosnev seltskond, et tuua lavale Raymond Queneau "Stiiliharjutustest" tõukuv samanimeline lavakava, mille esietendus toimus 10. märtsil 2018. aastal. Trupp on andnud üle 40 etenduse kõikjal Eestis ning külalisetendusi Berliinis, Brüsselis, Luxembourgis ja Pariisis.
Kaus on teinud koostööd mitmete eesti kunstnikega (näit. Eve Kask, Flo Kasearu, Anna Kaarma ja Taavi Suisalu.

Teoseid

Luule
"Öösel näeb halvemini kui päeval" (1994, pseudonüümi all Kalle Kilokalor)
"Õigem Valem" – koos Juku-Kalle Raidi, Kalju Kruusa ja Fagira D. Mortiga (2000)
"Enam Vähem" – koos Juku-Kalle Raidi, Kalju Kruusa ja Fagira D. Mortiga (2003)
"Aeg on vaha" (2005)
"Asjaõigusest" – koos Indrek Koffiga (2012)
"Vasaraheitja" (2013)

Novelli- ja miniatuurikogud
"Üle ja ümber" (2000)
"Õndsate tund" (2003)
"Miniatuurid" (2009)
"Tallinna kaart" (2014, uustrükk 2021, Loomingu Raamatukogu kuldsari)
"Läheduste raamat" (2016)
"Enne kui unisusest saab reegel" (2018)
"Stiiliharjutused" (samuti Indrek Koff, Toomas Täht, Liina Vahtrik ja Eva Koldits, 2018)
"Vangerdused" (koos Flo Kasearuga, 2020)

Romaanid
"Maailm ja mõni" (2001)
"Tema" (2006)
"Hetk" (2009)
"Koju" (2012)
"Ma olen elus" (2014)
"Tõrv" (2015)
"Kompass" (2017)

Mitteilukirjandus 
 "Läbi Minotauruse: artikleid aastatest 1998-2002" (2003)
 "Kui mina ei ole mina" (2018; mälestused)
 "Homme tuntud avarus" (2020; esseistika)
 "Vaade" (2022, essee)
 "Kolm punkti" (2022, artiklikogumik)

Tõlked
Soome keelest Jari Tervo romaan "Minun sukuni tarina" ("Minu suguvõsa lugu") (2002)
Soome keelest Sofi Oksaneni romaan "Puhdistus" ("Puhastus") (2009)
Soome keelest Riikka Pulkkineni romaan "Totta" ("Tõde") (2011)
Soome keelest Sofi Oksaneni romaan "Kun kyyhkyset katosivat" ("Kui tuvid kadusid") (2012)
Soome keelest Jari Tervo romaan "Layla" (2013)
Soome keelest Tommi Kinnuneni romaan "Nelja tee rist" (2015)
Soome keelest Tommi Kinnuneni romaan "Peraküla" (2017)
Soome keelest Selja Ahava romaan "Taevast pudeneb asju" (2018)
Inglise keelest J. G. Ballardi romaan "Koleduste väljapanek" (2021)
Soome keelest Tommi Kinnuneni romaan "Ei öelnud, et kahetseb" (2022)
Soome keelest Heikki Kännö romaan "Unessaar" (2022)

Toimetaja
Kogumik "Vaikuste varjus" (2003)
Koostanud, toimetanud ja tõlkinud soome uue luule kogumiku "See sama soolane meri" (2005)
Toimetanud koos Harri Rinnega soome keeles ilmunud eesti luule kogumiku "Ajattelen koko ajan rahaa. Kivikovaa virolaista runoutta" (2006)
Olle Lauli "Kodutus" (2011)
Tõnis Vilu "Igavene kevad" (2015)
Andris Feldmanis "Viimased tuhat aastat" (2016)
Meelis Friedenthal "Inglite keel" (2016)
Katrin Johanson "Atlantis abajas" (2016)
Mathura "Jääminek" (2016)
Peeter Sauter "Sa pead kedagi teenima" (2016)
Eva Koff "Sinine mägi" (2017)
Tiit Pruuli "Minu maailm" (2017)

Illustraator
Fagira D. Morti, "Normaalsuse etalon" (2001)
Triin Soomets, "Varjatud ained" (2009)
Triin Soomets, "Asjade omadused" (2013)

Tunnustus
 2001 Loomingu aastapreemia (arvustused)
 2003 Eesti Vabariigi presidendi noore kultuuritegelase preemia
 2003 Ponkala Fondi preemia
 2004 Loomingu aastapreemia (näidend "Püstol")
 2005 Sirbi laureaat
 2007 stipendium "Ela ja sära"
 2007 Eduard Vilde nimeline kirjandusauhind (romaan "Tema", 2006)
 2014 Eesti Kultuurkapitali kirjanduse sihtkapitali aastapreemia („Ma olen elus“ ja „Tallinna kaart“)
 2015 Tallinna Ülikooli kirjandusauhind (romaan "Ma olen elus", 2014)
 2015 aasta kirjanik ("Ma olen elus")
 2016 kirjanikupalk
 2018 Eesti Teatriliidu muusikaauhind (koos ooperi "Tulleminek" lavastuse meeskonnaga - Märt-Matis Lill, Taago Tubin, Taavi Kull)
 2019 Friedebert Tuglase novelliauhind ("Õnnelik lõpp", kogumikust "Enne kui unisusest saab reegel", 2018)
 2019 ajakirja Teater. Muusika. Kino aastaauhind
 2021 ajakirja Akadeemia kuldauhind
 2022 Sirbi laureaat

Nominatsioonid 
 2001 Kultuurkapitali proosapreemia nominatsioon (romaan "Maailm ja mõni")
 2003 Kultuurkapitali esseistikapreemia nominatsioon (esseekogu "Läbi Minotauruse")
 2006 Kultuurkapitali proosapreemia nominatsioon (romaan "Tema")
 2009 Kultuurkapitali proosapreemia nominatsioon (romaan "Hetk")
 2012 Kultuurkapitali proosapreemia nominatsioon (romaan "Koju")
 2017 Kultuurkapitali proosapreemia nominatsioon (romaan "Kompass")
 2018 Kultuurkapitali vabaauhinna nominatsioon (koos Indrek Koffi, Eva Kolditsa, Toomas Tähe ja Liina Vahtrikuga, "Stiiliharjutused")
 2020 Kultuurkapitali esseistikapreemia nominatsioon (esseekogu "Homme tuntud avarus")
 2022 Kultuurkapitali esseistikapreemia nominatsioon (esseeraamat "Vaade")

Välislingid

 Mele Pesti: "Sõprade meelehärmiks tõsine maailmaparandaja" Eesti Ekspress, 12. juuni 2006 
 Jan Kaus: ""Magnuse" poolt, Kõusaares kaheldes" EPL, 30. mai 2008
 Elle-Mari Talivee: "Jan Kausi linn" Keel ja Kirjandus 2015, nr 6
 Tambet Kaugema: "Kauge, kuid siiski nii lähedane" Sirp, 20. aprill 2018
 Joosep Susi: "Suitsu nurk VI: Jan Kausi "Balti Jaam"" Sirp, 18. juuni 2021
 Madli Ehasalu: "Nähtamatu linn" Sirp, 5. november 2021
 Maia Tammjärv: "Tundlikkus inimesena on tähtsam kui andekus kirjanikuna. Intervjuu Jan Kausiga" Müürileht, 18. märts 2021

Viited

Eesti kirjanikud
Eesti ajakirjanikud
Eesti toimetajad
Eesti luuletajad
Eesti tõlkijad
Sündinud 1971